वीडियो शेयर कर कहा- मेरे और ऋतिक के बीच उन्होंने खुद अपना साइड चुना है
Kangana Ranaut On Aamir Khan - Aamir Khan Ab Mere Best Friend Nahi Hai. कंगना रनोट ने आमिर खान के पुराने टीवी शो सत्यमेव जयते पर उनसे हुई बातचीत पर रियेक्ट किया है। उन्होंने कहा है कि पहले वो आमिर खान को अपना बेस्ट फ्रेंड मानती थीं लेकिन अब ऐसा नहीं
हाल ही में कंगना रनोट ने आमिर खान के पुराने टीवी शो सत्यमेव जयते पर उनसे हुई बातचीत पर रिएक्ट किया है। उन्होंने कहा है कि पहले वो आमिर खान को अपना बेस्ट फ्रेंड मानती थीं लेकिन अब ऐसा नहीं है।
उन्होंने ये भी बताया कि उनके और ऋतिक रोशन के बीच हुए लीगल बैटल में आमिर ना खुलकर ऋतिक का साइड लिया इसलिए अब वो उन्हें अपना बेस्ट फ्रेंड नहीं मानती।
मैं आइटम नंबर पर डांस करने से मना कर देती हूं- कंगना 
कंगना ने सोशल मीडिया पर अपने फैन पेज का बनाया हुआ एक वीडियो शेयर किया। इस वीडियो में कंगना आमिर खान के साथ उनके टीवी शो सत्यमेव जयते पर उनसे बात करती दिख रही हैं।
शो के इस एपिसोड में कंगना बता रही हैं उन्होंने एक बार किसी छोटी बच्ची को आइटम नंबर पर डांस करते हुए देखा। इसके बाद से उन्होंने कई बार आइटम सॉन्ग पर डांस करने से इंकार किया है।
इस एपिसोड में कंगना के साथ दीपिका पादुकोण और परिणीति चोपड़ा भी मौजूद थे।
वो दिन याद आते हैं जब आमिर मेरे बेस्ट फ्रेंड थे- कंगना 
इस स्टोरी के साथ कंगना ने कैप्शन में लिखा- दरअसल, मुझे भी कभी-कभी वो दिन याद आ जाते हैं जब आमिर सर मेरे बेस्ट फ्रेंड हुआ करते थे। जाने कहां गए वो दिन…
ये तो पक्की बात है कि आमिर सर ने मुझे काफी कुछ सिखाया है, मेंटर किया है, सराहा भी है। उन्होंने कई अहम फैसले लेने में भी मेरी मदद की है।
लेकिन, ऋतिक के मुझपर केस करने के बाद उन्होंने साफ-तौर पर बता दिया कि वो किसकी तरफ हैं। उस केस के दौरान पूरी इंडस्ट्री के खिलाफ मैं अकेली लड़ रही थी।
ऋतिक ने की थी कंगना पर FIR 
दरअसल, कंगना ने एक इंटरव्यू में ऋतिक रोशन को ‘सिल्ली-एक्स’ कहा था। इसके बाद से ही दोनों के बीच लीगल बैटल चल रहा था। दोनों ने एक-दूसरे को लीगल नोटिस भेजे थे।
2020 में कंगना पर हुई FIR को साइबर सेल से क्राइम इंटेलिजेंस यूनिट में शिफ्ट कर दिया गया था। तब कंगना ने ऋतिक को मूव ऑन करने को कहा था।
कंगना की अपकमिंग फिल्में 
जल्द ही कंगना पी वसु की चंद्रमुखी 2 में नजर आएंगी। इस फिल्म में कंगना राजा के दरबार में डांसर का लीड रोल करती दिखेंगी। इसके अलावा कंगना जल्द ही पीरियड ड्रामा फिल्म ‘इमरजेंसी’ के साथ अपना डायरेक्टोरियल डेब्यू करने जा जा रही हैं।
कंगना की पाइपलाइन में मणिकर्णिका रिटर्न्स: द लीजेंड ऑफ दिद्दा और सीता भी है। इसके अलावा ‘तेजस’ में कंगना इंडियन एयर फोर्स की पायलट के तौर पर नजर आएंगी।